

VISPĀRĒJIE NOTEIKUMI
Valsts akciju sabiedrības “Valsts nekustamie īpašumi” (turpmāk – VNĪ) rīkotajai  “Valstij piekritīgās mantas – akciju sabiedrības "Kurzemes radio" akciju realizācija” izsolei

Juridiska vai fiziska persona (turpmāk – persona) drīkst pieteikties uz Vispārējo noteikumu 1.punktā “Manta un tās daudzums” norādīto Mantu kopā.
1. MANTA UN TĀS DAUDZUMS
	Nr.
p.k.
	Dokumenti
	Daudzums

	1.
	AS “Kurzemes radio” (turpmāk – Sabiedrība), reģ. Nr. 40103027253, akcijas ar kārtas numuriem no 9585 - 10106; 
(likvidētās biedrības “Ventspils attīstības aģentūra” akcijas; izslēgta no UR 12.02.2026.).
	522 (pieci simti divdesmit divas) jeb 5.07092  % no kopējo akciju skaita, nominālvērtība – 9,50 EUR, līdz ar to piedāvātā cena kopā par 522 akcijām nevar būt mazāka par 4959,00 EUR.



2. KONTAKPERSONAS
Persona jautājumus vai papildu informāciju var pieprasīt ne vēlāk kā 1 (vienu) darbdienu pirms piedāvājumu iesniegšanas termiņa beigām, jautājumu nosūtot uz e-pasta adresi: kapitaldalas@vni.lv. Atbildes uz jautājumiem personai tiks sniegtas e-pastā.
3. NOSACĪJUMI PIEDĀVĀJUMA IESNIEGŠANAI
3.1. Informācija par piedāvājuma iesniegšanas termiņu ir pieejama elektronisko izsoļu vietnē https://izsoles.ta.gov.lv.
3.2. Personām, kas vēlas piedalīties izsolē, ne vēlāk kā līdz piedāvājuma iesniegšanas dienai (ieskaitot) jāiemaksā nodrošinājuma summa 10 % apmērā no 1.punktā norādīto akciju daudzuma kopējās cenas, VAS "Valsts nekustamie īpašumi" norēķinu kontā AS "SEB banka" kontā Nr. LV11UNLA0055005657717, maksājuma mērķī norādot: “Nodrošinājums AS "Kurzemes radio” 522  akciju (kopējā zemākā cena 4959,00 EUR) izsole”.
3.3. Piedāvājuma iesniegšana jāveic elektroniski elektronisko izsoļu vietnē https://izsoles.ta.gov.lv.
3.4. Līdz iesniegšanas termiņa beigām piedāvāto cenu iespējams pārsolīt, atkārtoti iesniedzot jaunu cenas piedāvājumu. Cenas piedāvājums, kas tiek iesniegts 5 minūtes pirms Vispārējo noteikumu 3.1. apakšpunktā noteiktā termiņa beigām, automātiski pagarina izsoli par 5 minūtēm.
3.5. Par izsoles uzvarētāju atzīst pretendentu, kurš iesniedzis visaugstāko cenas piedāvājumu par konkrēto pozīciju.
3.6. Ja tiek piedāvātas vienādas augstākās cenas, tiesības iegādāties pozīciju tiek piešķirtas pretendentam, kurš piedāvājumu iesniedzis pirmais.
3.7. Ja izsolē tiek iesniegti vairāki cenas piedāvājumi no vienas personas, Komisija vērtēšanai pieņem pēdējo iesniegto cenu.
3.8. Iesniedzot cenas piedāvājumu elektroniski elektronisko izsoļu vietnē https://izsoles.ta.gov.lv, pretendentam vienlaikus jāiesniedz visi Vispārējos noteikumos prasītie dokumenti, tai skaitā, nodrošinājuma (drošības naudas) iemaksas apliecinošs maksājuma uzdevums, kurā skaidri norādīts maksātājs, maksājuma datums, summa un konts, no kura veikts maksājums. 
Nodrošinājuma summa jāiemaksā ne vēlāk kā līdz piedāvājuma iesniegšanas dienai (ieskaitot).
Par derīgu uzskatāms tikai maksājuma uzdevums, kurā maksājuma izpildes datums nav vēlāk par piedāvājuma iesniegšanas termiņa pēdējo dienu.
3.9. Piedāvājumi, kuriem nav pievienots nodrošinājuma iemaksas apliecinājums, vai dokumenta datums ir vēlāks par piedāvājuma iesniegšanas termiņa pēdējo dienu, netiek pieņemti un netiek vērtēti.
4. IZSLĒGŠANAS NOSACĪJUMI
4.1. Ja iestājas vismaz viens no izslēgšanas nosacījumiem, persona netiek atzīta par uzvarētāju:
4.1.1. Ja personas piedāvātā cena ir zemāka par Vispārējo noteikumu 1.punktā “Manta un tās daudzums” norādīto cenu, piedāvātā cena netiek vērtēta un persona tiek izslēgta no dalības cenu aptaujā;
4.1.2. Ja cenas piedāvājumi iesniegti ārpus Vispārējo noteikumu 3.1. un 3.2. apakšpunktos noteiktās kārtības un termiņa;
4.1.3. Ja personai uz piedāvājuma iesniegšanas dienu ir Valsts ieņēmumu dienesta administrēto nodokļu (nodevu) parāds, kas pārsniedz 150 EUR;

4.1.4. Ja personai uz piedāvājuma iesniegšanas dienu ir ar tiesas nolēmumu pasludināts maksātnespējas process;

4.1.5. Ja personai ir noteiktas starptautiskās vai Latvijas Republikas nacionālās sankcijas. Attiecībā uz juridisku personu pārbaude tiks veikta arī par tās valdes un padomes locekļiem, patieso labuma guvēju, pārstāvēttiesīgo personu vai prokūristu, pārstāvēttiesīgajām personām vai prokūristiem, vai personām, kuras ir pilnvarotas pārstāvēt pretendentu darbībās, kas saistītas ar filiāli, vai personālsabiedrības biedriem, to valdes vai padomes locekļiem, patiesajiem labuma guvējiem, pārstāvēttiesīgajām personām vai prokūristiem, ja pretendents ir personālsabiedrība. 

4.2. Informācija par uzvarējušo personu tiks pārbaudīta Valsts ieņēmumu dienesta, Uzņēmumu reģistra un Lursoft Sankciju sarakstu sankcijas.lursoft.lv publiski pieejamajās datubāzēs.
5. BŪTISKIE LĪGUMA NOSACĪJUMI
Saskaņā ar Sabiedrības statūtiem Sabiedrības akcionāriem  ir pirmpirkuma tiesības.
6. NOSACĪJUMI MANTAS IEGĀDES TIESĪBU PIEŠĶIRŠANAI
6.1.Personai, kura pirmsšķietami būtu atzīstama par uzvarētāju, lai veiktu Vispārīgo noteikumu 5.punktā norādītās pārbaudes, kā arī, lai sagatavotu līgumu, Komisija lūgs 3 (trīs) darbdienu laikā iesniegt:
6.1.1. fiziskai personai personas kodu, ja tāda nav, identifikācijas numuru;
6.1.2. ārpus Latvijas Republikas reģistrētai fiziskai/juridiskai personai Latvijas Republikā piešķirtais nodokļu maksātāja numurs, ja tāds ir.
6.2. Tiesības iegādāties Mantu tiks piešķirtas personai, kura līdz Vispārējo noteikumu 3.1.apakšpunktā norādītajam datumam būs piedāvājusi visaugstāko cenu un uz kuru neattieksies Vispārējo noteikumu 4.1. apakšpunktā noteiktie izslēgšanas nosacījumi, un kura būs iesniegusi 6.1.punktā prasīto informāciju.
6.3. Komisija pēc izsoles izvērtēšanas sazināsies tikai ar to personu, kura tiks atzīta par izsoles uzvarētāju, un informāciju par pieņemto lēmumu publicēs VNĪ tīmekļvietnē paziņojumā par izsoli.
6.4. Lai nodrošinātu Mantas realizāciju, fiziska persona apliecina, ka piekrīt tās personas datu apstrādei VID administrēto nodokļu (nodevu) parāda, maksātnespējas procesa, sankciju un veiktā maksājuma pārbaudes veikšanai. Piedāvājumā norādītie personas dati tiks apstrādāti un izmantoti minētā mērķa sasniegšanai. Personas datu pārzinis: Valsts akciju sabiedrība „Valsts nekustamie īpašumi”, reģ. Nr. 40003294758.
6.5. Saskaņā ar Sabiedrības statūtu 3.2. punktu, ja akciju īpašnieks vēlas pārdot sev piederošās akcijas, pārējiem akcionāriem ir pirmpirkuma tiesības uz pārdodamajām akcijām. Tādēļ pēc izsoles rezultātu apstiprināšanas un pirms pirkuma līguma noslēgšanas ar izsoles uzvarētāju VNĪ, Sabiedrības valdei un akcionāriem, nosūta  paziņojumu par akciju pārdošanu par izsolē nosolīto cenu. Pirmpirkuma tiesību izmantošanas termiņš ir viens mēnesis no dienas, kad paziņojums nosūtīts  valdei un akcionāriem. Ja neviens no akcionāriem noteiktajā termiņā neizmanto pirmpirkuma tiesības vai rakstveidā no tām atsakās, ar izsoles uzvarētāju tiek noslēgts akciju pirkuma līgums. Pēc akciju iegūšanas ieguvējs paziņo par akciju iegūšanu Sabiedrībai, iesniedzot pieteikumu, un akciju pāreja tiek atspoguļota akcionāru reģistrā atbilstoši Komerclikuma 235.1 pantam. 
6.6. Sabiedrības dalībnieka pirmpirkuma tiesību izlietošanas termiņš ir viens mēnesis, no dienas, kad Vispārējo noteikumu 6.5. apakšpunktā norādītais paziņojums par akciju pārdošanu nosūtīts visiem Sabiedrības akcionāriem un valdei. Sabiedrības akcionārs var rakstveidā atteikties no pirmpirkuma tiesību izlietošanas pirms noteiktā termiņa beigām.
6.7. Gadījumā, ja Vispārējo noteikumu 6.2.apakšpunktā noteiktā persona neveic maksājumu līgumā par valstij piekritīgās mantas – akciju realizāciju noteiktajā apmērā un termiņā vai nepilda citas līgumā noteiktās saistības, līgums ar viņu tiek izbeigts un tiesības slēgt līgumu piekrīt nākamajai personai, kura ir iesniegusi piedāvājumu ar nākamo augstāko cenu. Attiecīgi trešās augstākās cenas piedāvātājam tiesības slēgt līgumu netiek piedāvātas. Ja cenas ir vienādas, tad līguma slēgšanas tiesības tiek piešķirtas tam, kas iesniedzis piedāvājumu ātrāk.

7. NODROŠINĀJUMA PIEMĒROŠANAS UN ATGRIEŠANAS NOSACĪJUMI
7.1. Nodrošinājumu, ko iemaksājusi Vispārējo noteikumu 6.2.apakšpunktā noteiktā persona, ieskaita pirkuma maksā. Pārējiem izsoles dalībniekiem iemaksāto nodrošinājumu pēc izsoles noslēguma atgriež piecu darba dienu laikā. 
7.2. Nodrošinājums netiek atgriezts, ja Vispārējo noteikumu 6.2.apakšpunktā noteiktā persona līgumu nenoslēdz, vai pēc līguma noslēgšanas pirkuma maksa netiek samaksāta pilnā apmērā noteiktajā termiņā, vai Vispārējo noteikumu 6.2.apakšpunktā noteiktā persona nepilda citas līgumā noteiktās saistības un, kas ir bijis par pamatu līguma izbeigšanai.
